**ACTE NECESARE PENTRU ADMITEREA ÎNTR-UN CENTRU REZIDENȚIAL PUBLIC PENTRU PERSOANE ADULTE CU HANDICAP**

 În conformitate cu prevederile **Hotărârii nr. 430 din 16 aprilie 2008** pentru aprobarea *Metodologiei privind organizarea şi funcţionarea comisiei de evaluare a persoanelor adulte cu handicap – Art.17* și **Ordinului nr. 1.887 din 15 septembrie 2016** *privind stabilirea contribuţiei lunare de întreţinere datorate de adulţii cu handicap asistaţi în centrele rezidenţiale publice pentru persoane adulte cu handicap sau de susţinătorii acestora şi aprobarea Metodologiei de stabilire a nivelului contribuţiei lunare de întreţinere datorate de adulţii cu handicap asistaţi în centrele rezidenţiale publice pentru persoane adulte cu handicap sau de susţinătorii acestora – Art. 5, Art. 6 și Art. 7*, pentru admiterea într-un centru rezidențial public pentru persoane adulte cu handicap sunt necesare următoarele:

* **Cerere de internare**
* **Certificat încadrare în grad de handicap** eliberat de Comisia de Evaluare a Persoanelor cu Handicap pentru Adulţi şi **planul de recuperare individuală**;
* Xerocopie de pe **actele de identitate a beneficiarului**;
* Xerocopie de pe **certificatul de naştere, de căsătorie sau de deces al aparţinătorului**;
* **Acte de stare civilă** - xerocopii de pe CI, certificatele de naştere şi de căsătorie ale persoanei asistate, ale părinţilor, ale copiilor, ale soţului sau soţiei, după caz;
* **Acte doveditoare privind veniturile**, respectiv adeverinţă de salariu, talon de pensie, adeverinţe de venit eliberate de organele financiare teritoriale (adeverinţă de venit de la Administraţia Financiară) a persoanei asistate, ale părinţilor, ale copiilor, ale soţului sau soţiei, după caz;
* **Documente doveditoare a situaţiei locative;**
* **Anchetă socială** privind situaţia persoanei asistate şi a familiei sale întocmită de primăria de la domiciliul/reşedinţa persoanei cu handicap care va cuprinde date complete şi detaliate referitoare la petent şi toate rudele de gradul I, indiferent de domiciliul acestora, starea materială şi de sănătate a tuturor celor specificaţi în ancheta socială, relaţiile dintre solicitant şi susţinătorii legali, locuinţa şi starea de locuit;
* **Planul de servicii** - dovada eliberată de serviciul specializat al primăriei în a cărei rază teritorială îşi are domiciliul sau reşedinţa persoana cu handicap, prin care se atestă că acesteia nu i s-au putut asigura protecţia şi îngrijirea la domiciliu sau în cadrul altor servicii din comunitate;
* Copie **hotărârea judecătorească** prin care s-a dispus: punerea sub interdicție și numirea de tutore. Pot fi luate în considerare documentele care atestă introducerea acțiunii de punere sub interdicție sub obligația solicitantului să depună imediat hotărârea de soluționare a cauzei.
* Copie buletin de identitate/**carte de identitate tutore**;
* **Declaraţie că nu are susţinători legali** sau motivul pentru care aceştia nu pot îngriji persoana,după caz;
* Xerocopii de pe **hotărâri judecătoreşti** prin care s-au stabilit **obligaţii de întreţinere** ale unor persoane în favoarea sau în obligaţia persoanei asistate, dacă este cazul;
* Xerocopii de pe **hotărâri judecătoreşti**, după caz, prin care cei care **datorează plata contribuţiei lunare de întreţinere** au stabilite obligaţii de întreţinere şi faţă de alte persoane;
* **Recomandare medicală** din care rezultă tipul de instituţie indicat;
* **Certificat medical**-tip care să ateste că nu suferă de **boli infecţio-contagioase**;
* **Certificat medical** recent care să ateste **acuitatea vizuală** (nevăzători);
* **Investigaţii paraclinice** - în cazul admiterii cererii de internare beneficiarul este obligat sa efectueze următoarele investigații medicale:
* ***radioscopie pulmonara;***
* ***examen coproparazitologic;***
* ***hemoleucograma****.*
* ***VDRL;***
* ***Ac HCV;***
* ***test HIV;***
* ***AG HBS;***
* ***aviz epidemiologic;***

Dosarul se transmite de către primăria de domiciliu/reședință către Direcţia Generală de Asistenţă Socială şi Protecţia Copilului Alba, Alba Iulia, Bld. 1 Decembrie 1918, nr. 68 – Secretariatul Serviciului de Evaluare Complexă a Persoanelor Adulte cu Handicap, telefon 0258-818 266, de luni până vineri, între orele 8,00 – 16,00.